Katla

Katla je islandská sopka. Rozkladá sa severne od najjužnejšie položenej obce Islandu Vík í Mýrdal a na východ od menšieho ľadovca Eyjafjallajökull. Jej vrchol dosahuje výšku 1512 metrov a je sčasti pokrytý silným ľadovcom Mýrdalsjökull s hrúbkou 200 až 700 metrov a plochou . Sopečný kráter má priemer 10 kilometrov.

K erupciám sopky dochádza približne každých 40 až 80 rokov. Väčšinou ide o freatomagmatické výlevy, v dôsledku styku lávy s ľadovcom bežne produkuje tzv. jökulhlaupy, teda náhle záplavy. K poslednej veľkej erupcii došlo v roku 1918. Pravdepodobne došlo ešte k menšej erupcii v roku 1955; tá však neprerazila ľadovcový príkrov. Od roku 930 bolo spolu zdokumentovaných 16 až 20 erupciíSturkell, E., Einarsson, P., Roberts, M.J., Geirsson, H., Gudmundsson, M.T., Sigmundsson, F., Pinel, V., Guomundsson, G.B., Olafsson, H., Stefansson, R., 2008, Seismic and geodetic insights into magma accumulation at Katla subglacial volcano, Iceland: 1999 to 2005. Jurnal of Geophysical Research-Solid Earth, 113, B3. Katla je zdrojom pyroklastických prúdov, tzv. tefry (približne 6 až 7 kubických kilometrov).

Katla vykazuje známky nepokoja už od roku 1999. Geológovia majú obavy, že k erupcii môže dôjsť kedykoľvek v blízkej budúcnosti. Aktivita sopky je pod neustálym dohľadom, a to najmä po erupciách sopky Eyjafjallajökull ležiacej pod rovnomenným ľadovcom v marci a apríli roku 2010. Erupcie tejto blízkej sopky vyvolávajú medzi geofyzikmi obavy, že by mohli spustiť aj erupciu sopky Katla.

 Referencie 

 Iné projekty 

 Externé odkazy 
 Slovenský článok o Katle
 Slovenské stránky o ľadovci Eyjafjallajokull

 Zdroj 


Kategória:Sopky Islandu
Kategória:Aktívne sopky